Dette skjer om det blir streik
Lønnsoppgjøret tilspisser seg. Allerede natt til søndag kan det blir streik. Hva skjer? Hvor vil en eventuell streik ramme hardest? Og hva med dem som er offshore? Her er fem spørsmål og svar om veien videre. Fristen for å komme fram til en løsning i den pågående tvungne meklingen mellom partene i frontfaget var natt til søndag. Men historisk sett er det lite sannsynlig at det blir full streik allerede da, og det av to grunner: Arild Håvik har flere ganger tidligere deltatt i forhandlingene selv. Han tror at dersom det blir streik, vil det først skje fra mandag morgen.  – All erfaring tilsier at forhandlingene ikke er ferdige innen midnatt søndag. De har likevel rigget seg klar i tilfeller det skulle bli streik. Møterom for å avholde mønstringsmøte er allerede booket til mandag. Ifølge presseansvarlig i Fellesforbundet, John Trygve Tollefsen, blir det umiddelbart streik dersom meklingen bryter sammen, såfremt ikke noe annet blir skrevet i protokollen. – I så fall vil det være dem som går i en rotasjonsordning som vil gå ut i streik allerede på søndag, sier Håvik. Hos Kaefer Energy er utgangspunktet at alt i hendene slippes på sekundet dersom en streik skulle bli realitet. – Skulle vi bli tatt ut vil vi gå inn i det med hud og hår for å stoppe alt arbeid som ligger under overenskomsten, sier klubbsekretær Atle Rostad. Det er svært lite informasjon om hva som skjer mellom partene som lekker ut fra forhandlingsrommet. Mye er derfor fortsatt usikkert. Men det som er sikkert er at forventningene er høye til årets oppgjør. – Sånn som jeg tolker det, er at det ikke er noen tvil om at det må penger på bordet for at å unngå en streik. Det nytter ikke å prøve seg på 4,5 prosent og selge det inn som reallønnsvekst. Det tror jeg ikke holder, sier Håvik. Arnstein Hansen kan ende opp med å måtte ta ut 350 av sine medlemmer i streik.  – Vi håper at man kommer til en enighet, men aner virkelig ingenting om hvordan det ligger an foreløpig. Det er mange som er spente på hva som skjer, sier han til Aftenbladet. Rundt 14.000 fagorganiserte har foreløpig fått varslet plassfratredelse. Av disse hører rundt 4.200 hjemme i Sør-Rogaland. Omtrent halvparten av de som kan ende opp med å streike her i området, tilhører offshoreindustrien. Aker Solutions har blant annet folk til stede på de fleste plattformer i Nordsjøen fra nord til sør. – Det er et veldig offshorerettet streikeuttak, sier Håvik. Kaefer Energy driver med utbygging, modifikasjon, vedlikehold, innredning og tilkomsttjenester offshore, i likhet med andre bedrifter som er tatt ut.  Skulle det bli streik, vil det ramme offshorenæringen hardt, ifølge klubbsekretær Atle Rostad i Kaefer Energy. Kaefers portefølje inkluderer i hovedsak AkerBPs installasjoner Valhall, Ula, Ivar Aasen, Skarv og Alvheim og Equinors Troll A/B/C, Åsgard A/B, Kristin, Martin Linge, Johan Sverdrup, samt landanleggene Kårstø og Mongstad. Det avhenger litt av i hvilken del av industrien du jobber. Jobber du vanlige uker på land og utenfor en rotasjons- eller skiftordning, skjer det reelt sett ingenting allerede i helgen. Da vil en eventuell streik først tre i kraft fra mandag av.  Men jobber du skift, for eksempel offshore, er det litt annerledes. – Det er ikke streik helt fram til det er streik. Det betyr at dersom du skal ut i Nordsjøen på søndag, så reiser du i utgangspunktet ut som normalt, sier Hansen hos Aker Solutions. – Folk forholder seg som normalt fram til en streik er et faktum, sier Rostad hos Kaefer Energy. Deretter vil veien videre styres av hvorvidt det inngås en skiftavtale mellom partene. Ifølge Hansen vil de ansatte uansett få hjelp til å komme seg hjem igjen. – Den enkelte vil få hjelp av bedriften til å bestille reise hjem og partene i forhandlingen tar seg av regningen i ettertid. Utfordringene med helikoptertrafikken, som Aftenbladet tidligere har omtalt, skaper imidlertid hodebry. – Det går sjeldnere helikopter og det blir vanskeligere å få folk hjem. Det bekymrer flere, fortsetter Hansen. Det avhenger naturligvis av hva som skjer i løpet av de neste dagene. Blir man enig innen fristen eller på overtid, avblåses streiken. Skulle det imidlertid gå til streik, tror Håvik at ting vil kunne eskalere ganske raskt. Totalt er det rundt 35.000 ansatte som omfattes av industrioverenskomsten, altså den avtalen som det nå forhandles om hos riksmekleren.  – Min spådom er at dersom det blir streik, så vil det bli varslet streik for resten allerede på søndag eller tidlig mandag, sier han. Da kan alle 35.000 potensielt kan være i streik i neste uke.
Meklingsfristen mellom partene i frontfagsoppgjøret er natt til søndag. Ifølge Arild Håvik, som tidligere har deltatt i forhandlingene selv, vil en eventuell streik trolig ikke starte før mandag morgen. Om lag 14.000 fagorganiserte har fått varsel om mulig streik, og en streik vil antagelig ramme offshorenæringen hardt. Om det blir streik, kan alle de rundt 35.000 ansatte som er omfattet av industrioverenskomsten potensielt være i streik i neste uke, tror Håvik.